**Navodila za učenje na daljavo:**

PONEDELJEK, 25. 5. 2020

**SLJ**: Preveri svoje znanje

SDZ – 2. del

→ stran 112 - 115: Samostojno reši naloge. Časa imaš do četrtka, 28. 5. 2020, ko dobiš rešitve, nato si naloge preveriš sam.

**Rešenih nalog mi NE POŠILJAJ.**

*ZA STARŠE:*

**CILJI:** Učenci:

- razvijajo zmožnost selektivnega branja,

- berejo javno obvestilo v obliki voznega reda,

- iščejo različne podatke v seznamu,

- ponovijo znanje o trdilnih in nikalnih povedih,

- ponovijo znanje o predlogih,

- vrednotijo svoje znanje.

**MAT: Merjenje mase**

SDZ, 4. del

***RAZMISLI IN USTNO ODGOVORI:***

* *Rad gledaš kuharske oddaje?*
* *Kateri kuharski pripomočki se ti zdijo pomembni?*
* *Zakaj kuharji potrebujejo tehtnico?*
* *Ali morajo poznati merske enote za maso?*
* *Je vseeno, če v palačinke damo eno žlico ali tri žlice sladkorja?*
* *Je vseeno, če damo v maso za piškote 1 kilogram ali 2 kilograma moke?*
* *Ali si kdaj že pripravil kakšno jed? Če da, katero?*
* *Si pri tem uporabljal tehtnico?*
* *Katere enote so bile na njej?*
* *Kje v vsakdanjem življenju uporabljamo tehtnice?*
* *Katere enote so na njih?*

→ Odpri SDZ, stran 13: Preberi besedilo v oblačkih.

**RAZMISLI:**

* Zakaj Filipu ni všeč, da se šalijo z različnimi enotami?
* Ali je vseeno, koliko določene snovi dodamo v jed?
* Zakaj ne?

→ stran 14: Preberi in preglej besedilo na sivi podlagi.

Naslov **Gram** in **Dekagram** daj v rdeč okvirček ali oblaček!

**!**Ne pozabi na besedilo v rumenem oblačku**!**

* REŠI 1. nalogo.

→ stran 15: Reši naloge.

**! POVRATNA INFORMACIJA UČITELJICI**: Rešenih nalog mi ne pošiljaj. Pošljem ti rešitve.

*ZA STARŠE:*

**CILJI:** Učenci:

* Ocenijo in merijo količine (maso) s standardnimi enotami.
* Usvojijo pojem merska enota in mersko število.
* Ob praktičnem merjenju izbirajo primerne merilne instrumente in meritve izrazijo z ustrezno mersko enoto.
* Spoznajo standardne merske enote za maso (g, dag).
* Pretvarjajo (le med dvema sosednjima enotama) večimenske količine v enoimenske in obratno.
* Primerjajo in urejajo količine ter računajo z njimi.
* Uporabijo računske operacije pri reševanju besedilnih nalog.
* Rešijo problem, ki zahteva zbiranje in urejanje podatkov, njihovo predstavitev ter branje in interpretacijo.
* Ocenijo, merijo in meritev izrazijo s smiselno mersko enoto.
* Primerjajo (istoimenske, enoimenske) količine in računajo z njimi.
* Rešijo (strukturirani) matematični problem in problem iz vsakdanjega življenja.

**NIT:** Izločala

Odpri UČBENIK na strani 87 – **Kaj so izločala?**

→ Preveri svoje predznanje z nalogo *Kaj že veš?* Odgovori USTNO.

→ **Z razumevanjem in večkrat preberi besedilo**, ki sledi na rumenem polju.

Spoznal boš nove pojme: izločala, ledvice, sečni mehur, sečevod, sečnica.

USTNO odgovori na vprašanja:

➢ **Kakšne oblike sta ledvici?**

➢ **Kaj je sečevod?**

*Sečevod je cevka (v telesu sta dve), ki vodi seč iz ledvic v sečni mehur.*

➢ **Kje se zbira urin, preden zapusti telo skozi sečnico?**

*V sečnem mehurju.*

➢ **Kakšno vlogo ima mišica zapiralka v sečnem mehurju?**


*Preprečuje, da bi seč nenadzorovano uhajal.*

**Dejavnost: Zakaj je urin različnih barv?**

UČBENIK, str. 87 – spodaj in 88: Preberi navodilo za delo. Z nalogo začni danes, nadaljuj v torek in sredo. Delaj po navodilih, v naravoslovni zvezek ne pozabi prerisati razpredelnice in v njo vpisati podatkov.

Zelo pomembno je, da zaužiješ dovolj tekočine!

***ZAPIS V ZVEZEK:*** *glej fotografijo*



**! POVRATNA INFORMACIJA UČITELJICI:** fotografiraj rešeno nalogo in mi jo v sredo zvečer ( 27. 5.) v Wordovi datoteki pošlji na arnesov naslov.

**GUM:** Igre s toni

*V prejšnji uri si spoznal solmizacijska tona* ***MI*** *in* ***SO****. Upam, da si rešil tudi 2. nalogo na strani 70.*

*Za UVOD v današnjo uro reši 1. nalogo, ki je ostala na 70. strani.*

***Podčrtaj naglašene zloge!***

Danes boš spoznal še ton **LA.**

→ Prijavi se v Radovednih pet.

Spet se pomakni na stran z naslovom **Igre s toni.**

Izpusti klik na slušalke in klikni na 2. sličico – **Solmizacijski zlogi na telesu.**

Večkrat si oglej ta videoposnetek. Pri ogledu posnetka bodi posebej pozoren, kako na telesu pokažemo ton **LA**.

Nekomu od staršev predstavi solmizacijski ton LA z ustreznim gibom roke na telesu in s petjem.

→ S pomočjo **Mavrične klaviature**, ki jo najdeš s klikom na 4. slikico – spiralo, vadi petje in kazanje znanih treh tonov: MI, SO, LA.

**Zapomni si, kje v notnem črtovju se nahajajo ti trije toni!**

→ Pomagaj si tudi s SDZ, stran 71. S pomočjo **Mavrične klaviature**, zaigraj melodijo, ki je prikazana z zelenimi, rumenimi in modrimi kvadratki.

***Želim ti uspešen dan!***

Učiteljica Katja Štih